NÁVRH NA UZNESENIE
zo zasadnutia Obecného zastupiteľstva obce Dvorníky konaného dňa 20.10.2026 k bodu: Zapojenie obce do výzvy Rady vlády SR na predloženie žiadosti o poskytnutie dotácie zo štátneho rozpočtu na financovanie projektov na kamery a kamerové systémy v oblasti prevencie kriminality pre rok 2026.
Obecné zastupiteľstvo obce Dvorníky v súlade s ustanoveniami zákona č. 369/1990 Zb. o obecnom zriadení v znení neskorších predpisov
A. SCHVAĽUJE
1. Predloženie žiadosti o poskytnutie dotácie zo štátneho rozpočtu Slovenskej republiky v rámci výzvy Rady vlády SR pre prevenciu kriminality na realizáciu projektu s názvom: „Zvýšenie bezpečnosti a prevencie proti vandalizmu kamerovým systémom“.
2. Spolufinancovanie realizácie uvedeného projektu Obcou Dvorníky vo výške 20% z celkových oprávnených výdavkov projektu, čo predstavuje sumu 4 993,04 EUR.
B. SÚHLASÍ
1. S podaním žiadosti o dotáciu a s realizáciou projektu „Zvýšenie bezpečnosti a prevencie proti vandalizmu “ v súlade s podmienkami výzvy Úradu vlády SR.
C. SPLNOMOCŇUJE / UKLADÁ
Starostovi obce Marošovi Nemečkovi:
1. Podpísať a podať žiadosť o poskytnutie dotácie vrátane všetkých povinných príloh.
2. V prípade úspešnosti žiadosti podpísať zmluvu o poskytnutí dotácie s Úradom vlády SR a všetky dokumenty súvisiace s realizáciou projektu.

